2022 yilda qaysi hududning tashqi savdo aylanmasi yuqori bo‘lgani ma’lum qilindi. 2022 yilda hududlar kesimida tashqi savdo aylanmasi hajmi bo‘yicha birinchi o‘rinni Toshkent shahri egalladi — 19,5 mlrd AQSh dollari. Statistika agentligi ma’lumotlariga ko‘ra, undan keyingi o‘rinlardan tashqi savdo aylanmasi hajmi mos ravishda 5,6 mlrd dollar hamda 4,3 mlrd dollarni tashkil etgan Toshkent viloyati va Andijon viloyati joy oldi. Ushbu ko‘rsatkich qolgan hududlar kesimida quyidagicha ko‘rinishga ega bo‘ldi: Samarqand viloyati — 2,4 mlrd;   Farg‘ona viloyati — 2,1 mlrd;   Namangan viloyati — 1,3 mlrd;   Buxoro viloyati — 1,2 mlrd;   Navoiy viloyati — 1,2 mlrd;   Sirdaryo viloyati — 814 mln;   Xorazm viloyati — 785,5 mln;   Jizzax viloyati — 688 mln;   Qoraqalpog‘iston R. — 612 mln;   Qashqadaryo viloyati — 548 mln;   Surxondaryo viloyati — 373 mln.